Omnibus præsentos litteras inspecturis. Gerardus Dei gratia Eduensis Episcopus in Domino salutem. Vniuersitati vestræ notum facimus, quòd coram nobis propter hoc constitutus Petrus de Belna Clericus, dictus de Arneto, recognouit quòd domum, siue Prioratum de Charreio, prope Belnam nostræ Diœcesis, cum suis pertinentiis, tenebat  possidebat ad vitam suam tantummodò nomine donationis à Religiosis viris Abbate  Conuentu Reomaensi, sibi factæ. Ita quòd post decessum ipsius Clerici dicta domus cum dictis pertinentiis  meliorationibus ibidem factis, vtensilibus  supellectilibus in loco prædicto repertis, ad dictos Abbatem  Conuentum liberè  pacificè reuertentur. Recognouit siquidem dictus Clericus coram nobis,  bona fide promisit domum, siue Prioratum prædictum, ædificia, domos, prata,  vineas,  alia bona loci prædicti se tenere,  conseruare in eodem statu, vel meliori, in quo erant tempore donationem antecedente,  eandem domum dimittet liberam, quitam  absolutam ab omni onere debitorum. Nihilominùs dictus Clericus recognouit  promisit bona fide coram nobis, quòd cuidam Monacho Reomaensi in loco prædicto commoranti, vel non commoranti, in viginti libris Diuionensibus,  duobus modiis vini annuatim infra festum omnium Sanctorum persoluendis, integrè  pacificè prouidebit. Et insuper idem Clericus quandiu dictam domum tenebit ad soluendum quascunque procurationes, seu alias missiones à dicta domo debitas, se coram nobis specialiter obligauit. Prætereà memoratus Clericus dictorum Religiosorum deuotionem super præmissis liberaliter sibi factam benignè considerans, partem illam  totum ius, quod habet, vel habere potest in decima bladi de Sarrigneio, vel feudo ipsius decimæ, pro remedio animæ suæ,  antecessorum suorum in eleemosynam perpetuam eisdem Religiosis coram nobis dedit in perpetuum,  concessit,  eosdem super hoc coram nobis inuestiuit, retento tamen ad vitam suam tantummodò vsufructu,  dictam donationem idem Clericus tenetur bona fide iam dictis Religiosis erga quoscunque garantire. Super his autem omnibus  singulis firmiter tenendis  obseruandis iuramento in manu nostra super hoc præstito, obligauit se dictus Clericus,  omnia bona sua coram nobis supponendo se  sua nostræ iurisdictioni, vt ad tenendum,  seruandum omnia,  singula supradicta ad requisitionem dictorum Religiosorum eundem Clericum, si necesse fuerit, per excommunicationis sententiam compellamus. In cuius rei notitiam ad requisitionem  instantiam ipsius Clerici præsentes litteras sigilli nostri duximus munimine roborandas. Datum anno Domini millesimo ducentesimo quinquagesimo-nono, mense Iunij.